fr da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de en da da da da fr da da en da da da da da da da da en da da da da fr da da da da da da da da da da da da de da sv de de nb af da da da da da da da da sv da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Natur og kulturhistorier fra Søhøjlandet
Kæmpe-juletræet ved Kroghs Bænk
En 38 meter høj nobilis indeholder omkring 23 kubikmeter træmasse
Af naturvejleder Jan Kjærgaard, Silkeborg Statsskovdistrikt
Varieret skov med store og små træer - med løv- og nåletræer blandet - giver ofte de bedste oplevelser på skovturen. Især store træer giver ofte skoven et vist pompøst skær, og er man til store træer, så er en tur rundt om Almind Sø en god ide.
Især ved Kroghs Bænk skal man gøre holdt, her er nogle af de tykkeste graner i Silkeborg-skovene. Her står meget store og tykke graner spredt mellem mindre bøg og ung opvækst. Lige ved bænken er det mest nobilis og douglasgran, men længere inde i skoven også almindelig ædelgran. Lidt inde mellem de øvrige træer lige syd for bænken står den tykkeste gran, vi kan præstere.
Det er en nobilis-ædelgran. Brysthøjdediameterne er ca. 124 cm. Højden er svær at måle her, men den er vurderet til 38 meter, og det skulle give et volumen på imponerende ca. 23 kubikmeter.
Nobilis er normalt en træart, der bruges til at klippe pyntegrønt af eller fælde i en ung alder til juletræer – sikke et juletræ her kunne blive!
Lidt længere ude mod vest passeres Skadebækken. Også her står der meget store og flotte graner, men desuden er der to træer, der er væltede og har fået lov at blive liggende. Den ene som bro over bæk-kløften, den anden inde på fast land. De er alle tiders klatrestammer for småfolk og gode hvilepunkter for dem, der er lidt mere tunge bagi.
Nobilis stammer oprindelig fra det vestlige Nordamerika, men man startede med at plante det i danske skove i 1880-erne, og stadig planter man meget. Selvom nobilis er kendt for at gro ret hurtigt, så må dette træ høre til nogle af de ældste herhjemme.
Den har nu nået en sådan størrelse, at den er blevet et monument i sig selv og vil givet få lov at stå, til dens tid er udløbet. Sammen med tilsvarende store eksemplarer i Linå/Vesterskov er den med til at vise, hvad den kan præstere her i landet. I sit hjemland kan den til gengæld blive over 5 meter i diameter.
Rettelse til denne uges artikel
I sidste uge påstod jeg, at vores største gran står ved Kroghs Bænk. Skovløber Leif Andersen har efterfølgende gjort mig opmærksom på et par andre anseelige træer. Det fik os til at køre ud og måle omkredsen på flere træer.
Den største vi fandt, var en anden nobilis, der målte 422 cm i omkreds svarende til en diameter på 135 cm - nobilisen på Kroghs Bænk har en diameter på cirka 124 cm..
For at finde den skal man fra Østbadet ved Almind Sø gå ind i skoven, over Odderbæk og videre mod syd. Lige før man når naturstien skal man dreje til højre ind i bevoksningen. Her står den på en bakketop.
Videre ad naturstien cirka 100 meter mod Silkeborg Bad står flere store nobilis og douglas. Den største her var 412 cm svarende til 131 cm i diameter.
I samme omgang målte vi så den store kæmpeædelgran på Kunstcenter Silkeborg Bad. Den målte 402 cm i omkreds, svarende til 128 cm i diameter.
En endnu tykkere gran
Her følger en rettelse til en rettelse!
For 14 dage siden skrev vi her i serien om markante træer, at den tykkeste gran i Silkeborg-skovene vist stod ved Kroghs Bænk. Det er en nobilis med en diameter på cirka 124 cm.
I sidste uge kunne vi så fortælle om et par endnu større graner - en nobilis i Vesterskoven med en diameter på 135 cm (omkreds 422 cm) og en ædelgran ved Kunstcentret Silkeborg Bad med en diameter på 128 cm (omkreds 402 cm).
Men det viser sig, at vi i Silkeborg-området har endnu flere tykke graner. Linå Vesterskov melder sig nu på banen med en almindelig ædelgran med en brysthøjdeomkreds på 472 cm svarende til en diameter på 150 cm. – Er der nogen der kan slå den?
Til Kroghs bænk: Følg den sønære sti fra Østre Søbad ved Almind Sø rundt langs sydsiden af søen. Herved vil du automatisk komme til Kroghs bænk efter cirka 900 meter og til Skadebækken cirka 200 meter senere.
Kroghs bænk 56° 08.760N 009°32.716Ø
Vesterskoven 56° 08.692N 009°32.598Ø
Linå Vesterskov 56° 08.188N 009°40.483Ø
Læs mere om adgangsregler til naturen
Se om en art er fredet
Køb brænde i netbutikken
Se fortidsminder i naturen
Følg med i vandrefalkedagbogen
Find naturoplevelser på kort
Find fugle, træer, insekter og andre arter i Miljøstyrelsens artsleksikon
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden